
JAVNI POZIV ZA UČEŠĆE U PROGRAMU
"Poduzetničko osnaživanje i digitalna promocija poljoprivrednih proizvoda žena"
Udruženje Centar za socijalni i ruralni razvoj "Terra Fertilis", u okviru projekta podržanog od strane Grada Tuzle (Služba za ekonomski razvoj, poduzetništvo i poljoprivredu), objavljuje javni poziv za odabir 10 učesnica iz ruralnih područja Grada Tuzle za učešće u besplatnom programu poduzetničkog i digitalnog osnaživanja žena.
O PROGRAMU
Program je namijenjen ženama iz ruralnih područja Grada Tuzle koje se bave poljoprivrednom proizvodnjom, preradom domaćih proizvoda ili žele razviti vlastitu djelatnost u ovoj oblasti. 
Program obuhvata:
1. Trodnevni praktični program obuka, koji uključuje:
1. Poduzetništvo, izrada Business Model Canvas ili mini biznis plana, mogućnosti finansiranja putem bespovratnih sredstava
1. Digitalni marketing, primjena AI alata, Canva platforma i društvene mreže u promociji proizvoda
1. Brendiranje proizvoda, fotografisanje mobilnim telefonom, izrada promotivnih sadržaja i osnove online prodaje
Učešće u programu je besplatno za sve odabrane učesnice.
KO SE MOŽE PRIJAVITI
Pravo prijave imaju žene iz ruralnih područja Grada Tuzle koje se bave poljoprivrednom proizvodnjom, preradom domaćih proizvoda (voće, povrće, mlijeko, med, ljekovito bilje i sl) ili žele pokrenuti vlastitu djelatnost u ovoj oblasti.
Prednost prilikom odabira imaju:
1. nezaposlene žene, nositeljice ili članice porodičnih poljoprivrednih gazdinstava, žene koje žele pokrenuti samostalnu djelatnost, žene iz socijalno osjetljivih kategorija (majke sa više djece, samohrane majke, starateljke), žene sa invaliditetom, majke djece sa razvojnim poteškoćama.
KAKO SE PRIJAVITI
Zainteresovane kandidatkinje treba da popune prijavnu formu https://shorturl.at/xma3q
Rok za prijavu: 2. 10. 2026. 
Kontakt osoba za sva pitanja: Snežana Dačić, 065 181 373, terra.fertilis.org@gmail.com
Projekat "Poduzetničko osnaživanje i digitalna promocija poljoprivrednih proizvoda žena" finansiran je iz Budžeta Grada Tuzle za 2026. godinu, u okviru sredstava za podršku projekata neprofitnih organizacija po LOD metodologiji.

